Og reven lå under birkerot

«Og reven lå under birkerot», også kalt «Ingrids vise» eller «Ingrids sang», er en tekst av Bjørnstjerne Bjørnson fra hans bok Synnøve Solbakken som kom ut i 1857. Den fikk raskt melodi av Halfdan Kjerulf og ble en kjær folkesang som etter hvert ble tatt med i mange sangbøker. Nordraak laget også en versjon for sang og klaver som ble svært populær. Også Ole Olsen skrev en komposisjon han kalte Humoreske basert på denne teksten. Andre komponister som satte melodi til denne sangen av Bjørnson var Knut Brodin og Gyda von der Lippe. 

Innspillinger
Som  romanse
Harald Bjørkøy synger Ole Olsens komposisjon akkompagnert av Signe Bakke på albumet Shadow Songs.
Isa Katharina Gericke, sopran og Christian Ihle Hadland, klaver synger Halfdan Kjerulfs melodi på albumet «Til Eva: selected Norwegian songs: a tribute to Eva Sars Nansen»http://www.nb.no/bjornson/bjoernsons-beste/dikt-og-sanger/dikt-og-sanger/og-reven-laa-under-birkerot-bortved-lynget-ingrids-vise
Sølvguttene m. sopransolo Dir.: Torstein Grythe. Innspilt i Oslo i april 1947. Utgitt på 78-platen HMV A.L. 2927.

Som vise
Harald Steen med orgel synger Halfdan Kjerulfs melodi på de akustiske 78-platene Gramophone 282608 og Gramophone X 1362. Innspilt i Kristiania 9. september 1911.
Wenche Myhre synger Halfdan Kjerulfs melodi på albumet Sanger fra den gang mor var liten fra 1967.
Lars Lillo-Stenberg synger Halfdan Kjerulfs melodi på albumet Å, var jeg en sangfugl.

Tekst
Og reven lå under birkerot, 
bortved lynget, bortved lynget. 
Og haren hoppet på lette fot 
over lynget, over lynget. 
Der er vel noe til solskinnsdag!
Det glitrer for og det glitrer bak 
over lynget over lynget. 
Tralalalalala!

Og reven lå under birkerot, 
bortved lynget, bortved lynget.
Og haren hoppet i ville mot 
over lynget, over lynget. 
Jeg er så glad over alle ting!
Hu hei, gjør du slike svære spring 
over lynget, over lynget?
Tralalalalala!

Og reven ventet bak birkerot 
bortved lynget, bortved lynget. 
Og haren tumlet ham midt imot 
over lynget, over lynget. 
Men Gud forbarme deg, er du der!
- Å, kjære, hvor tør du danse her 
over lynget, over lynget? 
Tralalalalala! 

Se også
Sanger av Bjørnstjerne Bjørnson

 Referanser 

Kategori:Sanger av Bjørnstjerne Bjørnson